यातायात पुलिस उप अधीक्षक नारायण लाल ने बताया कि पावर बाइकर्स द्वारा यातायात नियमों का उल्लघंन करने पर विशेष अभियान के तहत कार्रवाई की जा रही है। इसके तहत यातायात पुलिस की अनुशंसा पर शनिवार को जिला परिवहन विभाग ने पांच पावर बाइकर्स के रजिस्ट्रेशन एक माह के लिए निलम्बित किए। गौरतलब है कि राजस्थान पत्रिका ने शहर में फर्राटा भरते पावर बाइकर्स के आतंक का मुद्दा उठाया था। इसके बाद सिटी एसपी, जिला कलक्टर के स्तर पर ऐसे बाइकर्स के खिलाफ सख्त कार्रवाई के निर्देश दिए गए थे।